เชียร์ดาวเหนือ
เรือใบไข่มุก, นักชกขวัญใจชาวไทย เด็กหนุ่มชาวใต้วัย 22 ปี จากจังหวัดตรัง เจ้าของตำแหน่งแชมป์รุ่นจูเนียร์เวลเตอร์เวทของสหพันธ์มวยนานาชาติ หรือ IBF มีกำหนดการขึ้นชกป้องกันตำแหน่งครั้งที่ 3 กับผู้ท้าชิงชาวอินโดนีเซีย ไอแซค เลติเดน,การชกจะมีขึ้นในวันพุธที่ 21 พฤศจิกายน 2561 ที่สนามชั่วคราวโรงเรียนแม่ตืนวิทยา อำเภอลี้ จังหวัดลำพูน,นอกจากการชกของดาวเหนือกับผู้ท้าชิงแล้ว ยังมีคู่มวยที่น่าสนใจอีกหลายคู่ที่จะชกในวันเดียวกัน มวยสากลพิเศษ 6 ยก รุ่นแบนตัมเวท ระหว่างนักชกไทย สุขเกษม เรือใบไข่มุก กับ มาฮ์มุด โลทไฟลลาห์ซาเดฮ์ นักชกชาวอิหร่าน,มวยสากลพิเศษ 6 ยก รุ่นจูเนียร์แบนตัมเวท ระหว่างส่องแสง ลูกเจ้าพ่อโรงต้ม กับ เดช ส.ไพรทอง มวยสากลพิเศษ 4 ยก รุ่นเฟเธอร์เวท ระหว่างสายฟ้า เกียรติศักดิ์ราชา กับเพชรดำ ชัยยงค์ยิม,ศึกกำปั้นสะท้านโลกในครั้งนี้ ถือเป็นการส่งเสริมการท่องเที่ยวและการกีฬาในจังหวัดลำพูน ซึ่งมีคำขวัญว่า พระธาตุเด่น พระรอดขลัง ลำไยดัง กระเทียมดี ประเพณีงาม จามเทวี ศรีหริภุญไชย,เพื่อเป็นการกระตุ้นส่งเสริมและพัฒนา การกีฬาให้เกิดการพัฒนาเศรษฐกิจและรายได้ในชุมชน อีกทั้งส่งเสริมให้เยาวชนหันมาสนใจด้านกีฬา ห่างไกลยาเสพติด สร้างพลานามัยให้สุขภาพร่างกายสมบูรณ์แข็งแรง,นอกจากนี้ ยังเป็นการสมโภชในโอกาสครบรอบ 140 ปี นักบุญแห่งล้านนาไทย พร้อมจัดทำวัตถุมงคล ครูบาเจ้าศรีวิชัย รุ่นปี 2561 อธิษฐานจิตลงอักขระแผ่นทอง โดย ครูบาบุญชุ่ม ญาณสังวโร,สำหรับผู้ที่สนใจสั่งจองวัตถุมงคล ครูบาเจ้าศรีวิชัย รุ่นปี 2561 ได้ที่เบอร์โทร. 0–5300–8111, 08–3068–4573 รายได้มอบ ให้ศูนย์แพทย์แม่ตืน อำเภอลี้ จังหวัดลำพูน เพื่อใช้ในการจัดสร้างห้องเอกซเรย์ และค่าจ้างบุคลากรทางการแพทย์,สำหรับผู้ที่ไม่สามารถเดินทางไปชมการแข่งขันครั้งนี้ได้ ทาง ไทยรัฐทีวี ช่อง 32 จะถ่ายทอดสดให้ชมถึงบ้านตั้งแต่เวลา 16.00 น. เป็นต้นไป,อย่าลืมมาช่วยกันส่งแรงเชียร์และกำลังใจให้นักชกขวัญใจชาวไทยสามารถป้องกันแชมป์ไว้ได้อีกครั้งหนึ่ง.,วีระชัย ฉัตรใบโพธิ์,แจ๋วริมจอ,jaewrimjor@gmail.com
ดาวเหนือ เรือใบไข่มุก นักชกขวัญใจชาวไทย เด็กหนุ่มชาวใต้วัย 22 ปี จากจังหวัดตรัง เจ้าของตำแหน่งแชมป์รุ่นจูเนียร์เวลเตอร์เวทของสหพันธ์มวยนานาชาติ 
ดาวเหนือ เรือใบไข่มุก,นักมวย,แข่งมวย,มวย,ทีวีบันเทิง